แรงเทขายหุ้นขนาดใหญ่กด SET ภาคเช้ารูดหนัก 11 จุด
แรงเทขายหุ้นขนาดใหญ่กด SET ภาคเช้ารูดหนัก 11 จุด โดยดัชนีตลาดหุ้นไทย ณ เวลา 10.14 น. อยู่ที่ 1,653.43 จุด ลบ 10.83 จุด หรือ 0.65% สูงสุดที่ 1,664.97 จุด ต่ำสุดที่ 1,653.28 จุด มูลค่าการซื้อขาย 6.3 พันล้านบาท
21 มิ.ย. 2561

ผู้สื่อข่าวรายงานว่า ดัชนีตลาดหุ้นไทย ณ เวลา 10.14 น. อยู่ที่ 1,653.43 จุด ลบ 10.83 จุด หรือ 0.65% สูงสุดที่ 1,664.97 จุด ต่ำสุดที่ 1,653.28 จุด มูลค่าการซื้อขาย 6.3 พันล้านบาท โดยเป็นการปรับตัวลดลงหลังมีแรงเทขายหุ้นขนาดใหญ่ออกมา
10 หุ้นกดดัชนีเช้านี้

ด้าน บล.ฟินันเซีย ไซรัส ประเมินแนวโน้มตลาดวันนี้คาด SET Index จะแกว่งตัว Sideways หลังจากที่รีบาวด์ได้ค่อนข้างแรงวานนี้ แม้ราคาน้ำมันดิบที่ปรับตัวขึ้นคาดว่ายังช่วยหนุนหุ้นในกลุ่มพลังงานได้ แต่เรายังมองกรอบการบวกของดัชนียังไม่กว้างนักเนื่องจากประเด็นสงครามการค้าระหว่างสหรัฐฯ-จีนยังต้องติดตามพัฒนาการของข่าวอย่างต่อเนื่อง
โดยแนะนำให้เน้นพักเงินหรือทยอยสะสมในหุ้น Domestic และ Defensive จาก Valuation ของตลาดที่เริ่มน่าสนใจ ประกอบกับแนวโน้มการเติบโตของเศรษฐกิจในประเทศระยะกลาง-ยาวที่ยังดูดี (ล่าสุดธปท.ปรับคาดการณ์ GDP ขึ้น) จึงเน้นหุ้นที่เกี่ยวข้องกับการบริโภคในประเทศและการลงทุนภาครัฐเป็นหลัก
ขณะเดียวกัน บล.กรุงศรี คาดแนวโน้มตลาดหุ้นวันนี้แกว่งตัว 1,655 – 1,680 จุด แม้ว่าราคาน้ำมันดิบที่ดีดตัวขึ้นหลังสต๊อกน้ำมันดิบสหรัฐฯ ลดลงมากกว่าคาดโดยลดลง 5.9 ล้านบาร์เรล เป็นบวกต่อกลุ่มพลังงานและภาวะตลาด อย่างไรก็ตามความกังวลสงครามการค้าระหว่างประเทศยังคงเป็นแรงกดดันโดยล่าสุด EU ประกาศเรียกเก็บภาษีต่อสินค้านำเข้าสหรัฐมูลค่า 3.2 พันล้านดอลลาร์ในกลุ่มสินเค้าเกษตร เหล็ก และอะลูมิเนียมซึ่งจะมีผลพรุ่งนี้ (22 มิ.ย.) ซึ่งประเด็นดังกล่าวจะกดดันให้ภาวะเศรษฐกิจโลกชะลอตัว
ประกอบกับความกังวล Fund Flow ต่างชาติที่ยังคงไหลออกต่อเนื่องโดยเป็น Net sell 4 หมื่นลบ. MTD. , Net sell 1.7 แสนลบ. YTD. ยังเป็นตัวถ่วงภาวะการลงทุนในช่วงนี้